En ny undersøgelse af Videncenter for Kystturisme viser, at Nordjyllands kyster tiltrækker børnefamilierne, når der skal holdes ferie. 60 procent af adspurgte, der har holdt ferie i Nordjylland, forklarer, at de blev tiltrukket af børnevenlige destionationer - det er den højeste procentsats i Danmark. Undersøgelsen viser også, at de størrelsen på feriegrupperne er størst i Nordjylland. Her er gruppen på gennemsnitligt 3,7 person, hvilket også er det højeste tal i Danmark. Videncenteret formoder, det høje tal, skyldes de mange børnefamilier, der besøger Nordjylland i ferien. Nordjyllands turister, både børnefamilier og andre, har samlet givet Nordjylland den højeste grad af tilfredshed. Det er Danmarks kystturisme, der er undersøgt. Kystturisme betegnes som turisme udenfor landets fire største byer. I alt har 5.605 kystturister på landsplan deltaget.

Opsummering:
Nordjylland er favoritområdet, når børnefamilier skal vælge feriedestionationen.